  Анжелика Тихонова корреспондент 26-тӥ толсуре Москваысь Кремльын ёлка ортчоз. Отчы Удмуртиысь 44 пиналъёс пыриськозы. Со сярысь ивортэ Удмурт Элькунъя валтӥсь федерал инспекторлэн пресс-службаез. Москвае шулдыръяськонэ мынӥсь пиналъёс умой дышетскисьёс, элькун, Росси но калыккуспо конкурсъёсын но ӵошатсконъёсын вормисьёс, Приволжск федерал округысь кадет корпусъёсысь кадетъёс но нылпи юртъёсын но школа-интернатъёсын будӥсьёс луо. Кремль дворецын пиналъёсты возьма Выль ар выжыкылэз учкон но лулчеберет программа. Удмуртиысь эшшо 20 дышетскисьёс Россиысь азьмуртлэн Приволжск федерал округъя ужоскето муртэзлэн Выль ар шулдыръяськонъёсаз мынозы. Со 28-тӥ толсуре Нижний Новгородын ортчоз. Выль ар бал сяна, пиналъёсты каретӥ экскурсия но солэн учкымонлык интыосыныз тодматскон возьма. Тегъёс: Лулчеберет Москва Удмуртия пиналъёс кыз Выльар  